b'\n_START_ARTICLE_\nT\xc3\xa4hk\xc3\xa4p\xc3\xa4\xc3\xa4\n_START_PARAGRAPH_\nT\xc3\xa4hk\xc3\xa4p\xc3\xa4\xc3\xa4 (uusimmassa suomennoksessa Persiljainen) on yksi Grimmin saduista. Sadun alkuper\xc3\xa4inen saksankielinen nimi on Rapunzel, joka on vuonankaalin yksi nimitys.\n_START_SECTION_\nJuoni\n_START_PARAGRAPH_\nTarina alkaa kertomuksella miehest\xc3\xa4 ja naisesta, jotka toivovat lasta itselleen. Heid\xc3\xa4n naapurissaan asuu noita, jolla on korkealla aidalla ymp\xc3\xa4r\xc3\xb6ity puutarha, jossa kasvaa mit\xc3\xa4 herkullisimpia vihanneksia. Kun nainen tulee lopulta raskaaksi, h\xc3\xa4nen alkaa tehd\xc3\xa4 kuollakseen mieli puutarhan persiljaa. Puutarhan omistava noita ei kuitenkaan salli kenenk\xc3\xa4\xc3\xa4n astuvan jalallaan puutarhaan. _NEWLINE_Mies varastaa noidan puutarhasta persiljaa, kunnes er\xc3\xa4\xc3\xa4ll\xc3\xa4 kerralla j\xc3\xa4\xc3\xa4 kiinni ja noita suuttuu. Mies kertoo kuitenkin, ett\xc3\xa4 h\xc3\xa4nen vaimonsa kuolee jos ei saa persiljaa. Noita lupaa loputtomasti persiljaa miehelle, jos t\xc3\xa4m\xc3\xa4 antaa lapsensa noidalle. Lapsen syntyess\xc3\xa4 noita ottaa sen mukaansa. Noita ristii lapsen Persiljaiseksi. Persiljaisella on pitk\xc3\xa4 vaalea tukka. Noita vie tyt\xc3\xb6n korkeaan torniin, jossa ei ole ovea eik\xc3\xa4 portaita, vain pieni ikkuna korkealla. _NEWLINE_Kun noita saapuu tornille, h\xc3\xa4n huutaa kohti ikkunaa: Persiljainen, tytt\xc3\xb6ni, laske alas hiuksesi!" Persiljainen laskee pitk\xc3\xa4t palmikoidut hiuksensa alas ikkunasta, ja noita k\xc3\xa4ytt\xc3\xa4\xc3\xa4 niit\xc3\xa4 k\xc3\xb6yten\xc3\xa4. T\xc3\xa4m\xc3\xa4 tapahtui my\xc3\xb6s toisen kerran, samaan aikaan kun prinssi ratsasti hevosellaan kohti tornia. Prinssi huomaa puun takana noidan kiipe\xc3\xa4m\xc3\xa4n kohti ikkunaa pitk\xc3\xa4\xc3\xa4 hiusletti\xc3\xa4 pitkin. Kun noita l\xc3\xa4htee pois, prinssi l\xc3\xa4htee uteliaisuuttaan my\xc3\xb6s kiipe\xc3\xa4m\xc3\xa4\xc3\xa4n yl\xc3\xb6s. Persiljainen kertoo, kuinka noita oli vanginnut h\xc3\xa4net torniin. Prinssi haluaa auttaa Persiljaista. H\xc3\xa4n alkaa vierailla iltaisin tornissa Persiljaisen luona suunnitellen Persiljaisen kanssa tyt\xc3\xb6n pakoa, ja lopulta he rakastuvat._NEWLINE_Seuraava vierailija tornissa on j\xc3\xa4lleen noita. Persiljainen kertoo vahingossa prinssist\xc3\xa4. Noita raivostuu ja leikkaa saksilla letin. H\xc3\xa4n vie Persiljaisen erakon majaan. Noita j\xc3\xa4\xc3\xa4 torniin odottamaan prinssi\xc3\xa4. _NEWLINE_Prinssi kiipe\xc3\xa4\xc3\xa4 torniin, muttei l\xc3\xb6yd\xc3\xa4 tornista Persiljaista vaan noidan, joka k\xc3\xa4ytt\xc3\xa4ytyy h\xc3\xa4ijysti ja myrkyllisesti. Noita heitt\xc3\xa4\xc3\xa4 prinssin alas tornista, ja niin prinssi putoaa maahan, jolloin ohdakkeet puhkaisevat h\xc3\xa4nen silm\xc3\xa4ns\xc3\xa4. H\xc3\xa4n etsii Persiljaista sokeana, sy\xc3\xb6den vain marjoja ja juuria. H\xc3\xa4n saapuu erakon majalle, jonne noita on vienyt Persiljaisen. Persiljainen l\xc3\xb6ytyy ja Prinssi vie h\xc3\xa4net valtakuntaansa, jossa he menev\xc3\xa4t naimisiin ja saavat kaksi lasta.'